Diari Oficial de la Generalitat Valenciana


Sumari del DOGV 3557, del 10-08-1999 (1999/7304)

Informació pública del projecte d'urbanització de les unitats d'execució números UE-2RD, UE-15R i UE-6 delimitades en la modificació del Pla Especial de Protecció i Reforma Interior del Barri dels Velluters de València, i en els corresponents programes per al desenvolupament d'actuacions integrades.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3557

Data del DOGV
:   10-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7304


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte d'urbanització de les unitats d'execució números UE-2RD, UE-15R i UE-6 delimitades en la modificació del Pla Especial de Protecció i Reforma Interior del Barri dels Velluters de València, i en els corresponents programes per al desenvolupament d'actuacions integrades. [1999/X7304]
  
Aquesta Direcció General d'Arquitectura i Habitatge de la Conselleria d'Obres Públiques, Urbanisme i Transports, el 2 d'agost de 1999, va resoldre:
  
?1. Sotmetre a informació pública el projecte d'urbanització de les unitats d'execució 2RD, 15R i 6 delimitades en la modificació del Pla Especial de Protecció i Reforma Interior del barri dels Velluters de València i en els corresponents programes per al desenvolupament d'actuacions integrades.
  
2. El període d'informació pública serà de 20 dies, d'acord amb el que disposa l'article 43.1 de la LRAU 6/1994, i durant aquest es podran presentar al·legacions i suggeriments davant de l'Ajuntament de València o a la seu de l'Institut Valencià d'Habitatge, SA.
  
3. Sol·licitar informe sobre el projecte sotmés a informació pública a l'Ajuntament de València i a la Direcció General de Patrimoni Artístic de la Conselleria de Cultura, Educació i Ciència.
  
4. Publicar aquesta resolució per a la seua efectivitat i per a coneixement general en el Diari Oficial de la Generalitat Valenciana i en un diari no oficial d'àmplia difusió a la ciutat de València?.
  
L'àmbit dels terrenys que concretament queden afectats pel projecte d'urbanització es troba gràficament delimitat en els plànols que s'adjunten a la documentació tècnica sotmesa a informació pública, dipositada per a la seua consulta pública durant un termini de 20 dies, a l'Ajuntament de València (Av. d'Aragó núm. 35, 46310 València) i a l'Institut Valencià d'Habitatge, SA (c/ En Bou núm. 9-11, 46656 València).
  
Durant aquest termini, comptador a partir de l'endemà de la publicació en el DOGV, podran presentar-se les al·legacions o suggeriments que es consideren oportuns en els esmentats organismes o en qualsevol de les dependències o registres establerts en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La qual cosa es fa pública per a coneixement general i en compliment dels articles 38 i 43 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana.